飛機既降，匪囚眾客於舊航站樓內，初得二百四十八人，旋釋非猶太人。中有一法國修女，奉行慈愛，言可以己為質，而請釋他者一，匪弗許，驅離之。又釋機組，機長蜜雪兒•巴科曰：「送眾安返，蓋機長之天職也，今逢難見棄，非丈夫所為，吾不取也！」，其機組眾人亦附言贊之。匪遂囚機長並猶太客百又五人。而後宣言於世，曰：「期以日，以法德三國當釋某者等五十三人，時至未釋，盡殺所質！」